|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 012-03/24-01/1  URBROJ: 2170-27-02/1-24-7  Matulji, 17.06.2024. | |

**OPĆINSKO VIJEĆE**

**- ovdje-**

**PREDMET: Prijedlog Odluke o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini**

Poštovani,

U privitku dostavljam prijedlog Odluke o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Pročelnica Jedinstvenog upravnog odjela Irena Gauš.

OPĆINSKI NAČELNIK

Vedran Kinkela, v.r.

**OBRAZLOŽENJE**

**PRIJEDLOGA ODLUKE** **O RASPOREĐIVANJU SREDSTAVA IZ PRORAČUNA OPĆINE MATULJI ZA REDOVITO GODIŠNJE FINANCIRANJE POLITIČKIH STRANAKA I NEZAVISNIH VIJEĆNIKA U 2024. GODINI**

ZAKONSKA OSNOVA

Zakonom o financiranju političkih aktivnosti, izborne promidžbe i referenduma („Narodne novine“ broj 29/19 i 98/19), u daljnjem tekstu: Zakon uređen je način financiranja političkih stranaka, zastupnika izabranih s neovisnih lista i zastupnika nacionalnih manjina koje su kandidirali birači ili udruge nacionalnih manjina, članova predstavničkih tijela jedinica samouprave izabranih s liste grupe birača, neovisnih lista odnosno lista grupe birača i kandidata, referendumskih aktivnosti, stjecanje i trošenje sredstava te nadzor i revizija.

Člankom 5. Zakona propisano je da je sredstva za redovito godišnje financiranje političkih stranaka i nezavisnih vijećnika dužna osigurati jedinica samouprave u iznosu koji se određuje u proračunu jedinice za svaku godinu za koju se donosi proračun. Također, propisano je da visina sredstava po jednom članu predstavničkog tijela jedinice samouprave koja ima više od 10.000 stanovnika ne može biti određena u iznosu manjem 464,53 eura godišnje (3.500,00 kuna - fiksni tečaj konverzije 7,53450).

Člankom 10. stavkom 3. Zakona propisano je da Odluku o raspoređivanju sredstava iz proračuna za redovito godišnje financiranje političkih stranaka i nezavisnih vijećnika donosi predstavničko tijelo te da se raspoređena sredstva doznačuju na žiroračun političke stranke odnosno na poseban račun nezavisnih vijećnika, tromjesečno u jednakim iznosima odnosno ako se početak ili završetak mandata ne poklapaju s početkom ili završetkom tromjesečja, u tom se tromjesečju isplaćuje iznos razmjeran broju dana trajanja mandata.

Člankom 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21,23/21 i 36/23) propisano je da Općinsko vijeće Općine Matulji donosi odluke i druge opće akte koji su mu stavljeni u djelokrug zakonom i podzakonskim aktima te statutom.

ANALIZA STANJA I PITANJA KOJA SE UREĐUJU

Člankom 6. Zakona propisano je da pravo na redovito godišnje financiranje iz sredstava proračuna jedinice samouprave imaju političke stranke koje su prema konačnim rezultatima izbora dobile mjesto člana u predstavničkom tijelu jedinice samouprave i nezavisni vijećnici, dok je člankom 7. Zakona propisno da se sredstva za redovito godišnje financiranje političkih stranaka i nezavisnih vijećnika raspoređuju na način da se utvrdi jednaki iznos sredstava za svakog člana u predstavničkom tijelu jedinice samouprave, tako da pojedinoj političkoj stranci koja je bila predlagatelj liste pripadaju sredstva razmjerna broju dobivenih mjesta članova u predstavničkom tijelu jedinice samouprave, prema konačnim rezultatima izbora za članove predstavničkog tijela jedinice samouprave. Također, člankom 9. Zakona propisano da za svakoga člana predstavničkog tijela jedinice samouprave podzastupljenog spola, političkim strankama odnosno nezavisnim vijećnicima pripada i pravo na naknadu u visini od 10 % iznosa predviđenog po svakom članu predstavničkog tijela jedinice samouprave, a podzastupljenost spola postoji ako je zastupljenost jednog spola u predstavničkom tijelu jedinice samouprave niža od 40 %.

U Proračunu Općine Matulji za 2024. godinu planirana su sredstava za financiranje političkih stranaka i nezavisnih vijećnika u ukupnom iznosu od 20.235,00 eura.

Općinsko vijeće Općine Matulji donijelo je na sjednici 30. siječnja 2024. godine Odluku o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini („Službene novine Primorsko-goranske županije“ broj 4/24) kojom su raspoređena sredstava iz Proračuna Općine Matulji za 2024. godinu za redovito godišnje financiranje političkih stranaka i nezavisnih vijećnika.

Dio sredstava za redovito godišnje financiranje političkih stranaka i nezavisnih vijećnika u razdoblju od 1. siječnja do 31. ožujka 2024. godine isplaćen je sukladno Odluci o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini („Službene novine Primorsko-goranske županije“ broj 4/24) u iznosu od 5.058,75 eura.

S obzirom na promjene članova Općinskog vijeća te donesenu Odluku o početku mirovanja mandata člana Općinskog vijeća Općine Matulji i početku obnašanja dužnosti zamjenika člana Općinskog vijeća, potrebno je donijeti novu odluku o raspoređivanju sredstava za redovito godišnje financiranje političkih stranaka i nezavisnih vijećnika.

Stoga se ovom Odlukom predlaže raspoređivanje preostalog iznosa sredstva za redovito godišnje financiranje političkih stranaka i nezavisnih vijećnika za razdoblje od 1. travnja do 30. lipnja 2024. godine u iznosu od 5.058,75 eura, od 1. srpnja do 30. rujna 2024. godine u iznosu od 5.058,75 eura te od 1. listopada do 31. prosinca 2024. godine u iznosu od 5.058,75 eura.

Prema konačnim rezultatima izbora za članove Općinskog vijeća Općine Matulji koji su održani 16. svibnja 2021. godine utvrđen je broj mjesta u Općinskom vijeću kako slijedi: Socijaldemokratska partija Hrvatske - SDP i Hrvatska stranka umirovljenika - HSU – 5 mjesta

Kandidacijska lista grupe birača - Nositeljica liste Eni Šebalj – 3 mjesta

Hrvatska demokratska zajednica – HDZ – 3 mjesta

Primorsko goranski savez - PGS, Akcija mladih - AM i Unija Kvarnera – Unija – 2 mjesta

Kandidacijska lista grupe birača - Nositelj liste Željko Grbac – 1 mjesto

MOST – 1 mjesto.

S obzirom da je u Općinskom vijeću trenutno 9 članova i 6 članica, ne postoji podzastupljenost spola.

Sukladno ranije navedenim odredbama Zakona, temeljem broja dobivenih mjesta članova u Općinskom vijeću Općine Matulji prema konačnim rezultatima izbora za članove Općinskog vijeća, temeljem planiranih preostalih sredstava u Proračunu Općine Matulji za 2024. godinu za redovito godišnje financiranje političkih stranaka i nezavisnih vijećnika te obzirom na promjena članova Općinskog vijeća, za svakog člana Općinskog vijeća Općine Matulji utvrđuje se preostali iznos sredstava za redovito godišnje financiranje političkih stranaka i nezavisnih vijećnika. Sredstava bi se isplaćivala tromjesečno u jednakim iznosima do posljednjeg dana tromjesečja.

Na osnovi navedenog predlaže se da se preostala sredstava Proračuna Općine Matulji za 2024. godinu za redovito financiranje političkih stranaka i nezavisnih vijećnika rasporede po političkim strankama i nezavisnim vijećnicima kako slijedi:

|  |  |
| --- | --- |
| **POLITIČKA STRANKA/NEZAVISNI VIJEĆNIK** | **UKUPNO** |
| SOCIJALDEMOKRATSKA PARTIJA HRVATSKE - SDP | 4.060,55 |
| HRVATSKA STRANKA UMIROVLJENIKA - HSU | 1.025,32 |
| HRVATSKA DEMOKRATSKA ZAJEDNICA - HDZ | 3.035,23 |
| PRIMORSKO GORANSKI SAVEZ - PGS | 1.004,97 |
| AKCIJA MLADIH - AM | 1.004,97 |
| MOST | 1.004,97 |
| NEZAVISNI VIJEĆNIK SANDRO PECMAN | 1.004,97 |
| NEZAVISNA VIJEĆNICA ENI ŠEBALJ | 1.025,33 |
| NEZAVISNI VIJEĆNIK ARSEN SUŠANJ | 1.004,97 |
| NEZAVISNI VIJEĆNIK MILJENKO HEGEDUŠ | 1.004,97 |
| **UKUPNO** | **15.176,25** |

Člankom 8. Zakona propisano je da se nezavisni vijećnici mogu odreći prava na redovito godišnje financiranje iz proračuna jedinice samouprave pisanom izjavom koja se dostavlja predstavničkom tijelu jedinice samouprave te Državnom izbornom povjerenstvu i Državnom uredu za reviziju.

Člankom 11. propisano je da su jedinice samouprave dužne nakon završetka poslovne godine, a najkasnije do 1. ožujka tekuće godine za prethodnu godinu objaviti na svojim mrežnim stranicama izvješće o iznosu raspoređenih i isplaćenih sredstava iz proračuna jedinice samouprave za redovito godišnje financiranje svake političke stranke zastupljene u predstavničkom tijelu jedinice samouprave i svakog nezavisnog vijećnika, kao i sadržaj izvješća. Tako se u prijedlogu Odluke navodi odredba o objavi izvješća o iznosu raspoređenih i isplaćenih sredstava iz Proračuna Općine Matulji za redovito godišnje financiranja političkih stranaka i nezavisnih vijećnika u 2024. godini na mrežnoj stranici Općine Matulji najkasnije do 1. ožujka 2025. godine.

FINANCIJSKI UČINAK

Za provedbu ove Odluke planirana su sredstva u Proračunu Općine Matulji.

OPĆINSKI NAČELNIK

Vedran Kinkela, v.r.

Na temelju članka 10. stavka 3. Zakona o financiranju političkih aktivnosti, izborne promidžbe i referenduma („Narodne novine“ broj 29/19 i 98/19) te članka 32. Statuta Općine Matulji („Službene novine Primorsko-goranske županije“ broj 26/09, 38/09, 8/13, 17/14, 29/14, 4/15 - pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj dana \_\_\_\_\_ 2024. godine donijelo je

**Odluku**

**o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini**

Članak 1.

Ovom Odlukom raspoređuje se preostali iznos sredstava iz Proračuna Općine Matulji za 2024. godinu za redovito godišnje financiranje političkih stranaka i nezavisnih vijećnika, rokovi isplate te način i rokovi objave izvješća o iznosu raspoređenih i isplaćenih sredstava u 2024. godini.

Članak 2.

Dio sredstava za redovito godišnje financiranje političkih stranaka i nezavisnih vijećnika u razdoblju od 1. siječnja do 31. ožujka 2024. godine isplaćen je sukladno Odluci o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini („Službene novine Primorsko-goranske županije“ broj 4/24) u iznosu od 5.058,75 eura.

Ovom Odlukom raspoređuje se preostali iznos sredstva za redovito godišnje financiranje političkih stranaka i nezavisnih vijećnika za razdoblje od 1. travnja do 30. lipnja 2024. godine u iznosu od 5.058,75 eura, od 1. srpnja do 30. rujna 2024. godine u iznosu od 5.058,75 eura te od 1. listopada do 31. prosinca 2024. godine u iznosu od 5.058,75 eura.

Članak 3.

Temeljem broja dobivenih mjesta članova u Općinskom vijeću Općine Matulji prema konačnim rezultatima izbora za članove Općinskog vijeća te planiranih preostalih sredstava u Proračunu Općine Matulji za 2024. godinu za redovito godišnje financiranje političkih stranaka i nezavisnih vijećnika, političkim strankama i nezavisnim vijećnicima utvrđuje se preostali iznos sredstava za redovito godišnje financiranje političkih stranaka i nezavisnih vijećnika kako slijedi:

|  |  |  |  |
| --- | --- | --- | --- |
| **POLITIČKA STRANKA/NEZAVISNI VIJEĆNIK** | **BROJ VIJEĆNIKA muškog spola** | **BROJ VIJEĆNIKA ženskog spola** | **UKUPNO** |
| SOCIJALDEMOKRATSKA PARTIJA HRVATSKE - SDP | 2 | 2 | 4.060,55 |
| HRVATSKA STRANKA UMIROVLJENIKA - HSU | 0 | 1 | 1.025,32 |
| HRVATSKA DEMOKRATSKA ZAJEDNICA - HDZ | 1 | 2 | 3.035,23 |
| PRIMORSKO GORANSKI SAVEZ - PGS | 1 | 0 | 1.004,97 |
| AKCIJA MLADIH - AM | 1 | 0 | 1.004,97 |
| MOST | 1 | 0 | 1.004,97 |
| NEZAVISNI VIJEĆNIK SANDRO PECMAN | 1 | 0 | 1.004,97 |
| NEZAVISNA VIJEĆNICA ENI ŠEBALJ | 0 | 1 | 1.025,33 |
| NEZAVISNI VIJEĆNIK ARSEN SUŠANJ | 1 | 0 | 1.004,97 |
| NEZAVISNI VIJEĆNIK MILJENKO HEGEDUŠ | 1 | 0 | 1.004,97 |
| **UKUPNO** | **9** | **6** | **15.176,25** |

Članak 4.

Izuzetno, za mjesec tijekom kojeg počinje mandat ili prestaje mandat vijećnika, iznos sredstava će se utvrditi razmjerno broju dana trajanja mandata.

Članak 5.

Sredstva raspoređena prema članku 3. ove Odluke doznačuju se na žiroračun političke stranke odnosno poseban račun nezavisnih vijećnika tromjesečno u jednakim iznosima do posljednjeg dana tromjesečja.

Izuzetno od stavka 1. ovog članka, sredstva za razdoblje od 1. travnja do 30. lipnja 2024. godine isplatiti će se u roku od osam dana od stupanja na snagu ove Odluke.

Članak 6.

Na mrežnoj stranici Općine Matulji, po završetku tekuće proračunske godine, a najkasnije do 1. ožujka 2025. godine, objavit će se izvješće o iznosu raspoređenih i isplaćenih sredstava iz Proračuna Općine Matulji za redovito godišnje financiranja političkih stranaka i nezavisnih vijećnika u 2024. godini.

Članak 7.

Ova Odluka stupa na snagu osmi dan od dana objave u „Službenim novinama Općine Matulji“.

Članak 8.

Stupanjem na snagu ove Odluke prestaje važiti Odluka o raspoređivanju sredstava iz Proračuna Općine Matulji za redovito godišnje financiranje političkih stranaka i nezavisnih vijećnika u 2024. godini („Službene novine Primorsko-goranske županije“ broj 4/24).

KLASA: 012-03/24-01/1

URBROJ: 2170-27-01/1-24-8

Matulji, \_\_\_\_\_\_\_\_\_\_\_

OPĆINSKO VIJEĆE OPĆINE MATULJI

Predsjednica

Iva Letina