|  |  |  |  |
| --- | --- | --- | --- |
| **REPUBLIKA HRVATSKA**  **PRIMORSKO-GORANSKA ŽUPANIJA** | | |  |
| http://matulji.hr/pocetna/wp-content/uploads/2014/01/logo_opcina_matulji.png | **OPĆINA MATULJI**  **OPĆINSKI NAČELNIK** | | | |
| KLASA: 024-04/24-02/12  URBROJ: 2170-27-02/1-24-2  Matulji, 26.08.2024. | |

**OPĆINSKO VIJEĆE**

**- ovdje-**

**PREDMET: Prijedlog Odluke o izmjeni Odluke o načinu, uvjetima i visini financiranja rada vijeća nacionalnih manjina i predstavnika nacionalnih manjina Općine Matulji**

Poštovani,

U privitku dostavljam prijedlog Odluke o izmjeni Odluke o načinu, uvjetima i visini financiranja rada vijeća nacionalnih manjina i predstavnika nacionalnih manjina Općine Matulji

Izvjestitelji na radnim tijelima te sjednici Općinskog vijeća biti će Općinski načelnik Vedran Kinkela i Voditeljica Odsjeka za samoupravu i upravu Smiljana Veselinović.

OPĆINSKI NAČELNIK

Vedran Kinkela, v.r.

OBRAZLOŽENJE UZ PRIJEDLOG

ODLUKE O IZMJENI ODLUKE O NAČINU, UVJETIMA I VSINI

FINANCIRANJA RADA VIJEĆA NACIONALNIH MANJINA I PREDSTAVNIKA NACIONALNIH MANJINA OPĆINE MATULJI

Općinsko vijeće Općine Matulji donijelo je dana 11.veljače 2020. godine Odluku o načinu, uvjetima i visini financiranja rada vijeća nacionalnih manjina i predstavnika nacionalnih manjina Općine Matulji („Službene novine Primorsko-goranske županije“ broj 3/20).

Pravni temelj za donošenje ove Odluke sadržan je u članku 28. i 30. Ustavnog zakona o pravima nacionalnih u Republici Hrvatskoj („Narodne novine“, broj 155/02, 47/10, 80/10 i 93/11 – Odluka USRH) i članku 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23.

Dana 27. siječnja 2024. godine na snagu je stupio novi. Pravilnik o naknadi troškova i nagradi za rad članovima vijeća i predstavnicima nacionalnih manjina (“Narodne novine”, broj 08/24) kojim je, između ostalog, u članku 3. propisano da predsjednik vijeća nacionalne manjine, zamjenik predsjednika vijeća i članovi vijeća nacionalne manjine te predstavnik nacionalne manjine ostvaruju pravo na mjesečnu nagradu najviše do visine 75% iznosa sredstava određenog za mjesečne naknade člana predstavničkog tijela te jedinice lokalne i područne (regionalne) samouprave. Nadalje, u članku 4. Pravilnika propisano je da se ukupan iznos sredstava za mjesečne nagrade predsjedniku vijeća nacionalne manjine, zamjeniku predsjednika vijeća i članovima vijeća nacionalne manjine utvrđuje odlukom predstavničkog tijela jedinice lokalne i područne (regionalne samouprave). Sukladno članku 5. Pravilnika, iznos mjesečne nagrade predsjedniku vijeća, zamjeniku predsjednika vijeća i ostalim članovima vijeća određuje vijeće nacionalne manjine odlukom, dok se sukladno članku 6. Pravilnika, iznos mjesečne nagrade predstavniku nacionalne manjine utvrđuje odlukom predstavničkog tijela jedinice lokalne i područne (regionalne) samouprave. Slijedom navedenog, potrebno je važeću Odluku uskladiti s odredbama novog Pravilnika, u dijelu koji se odnosi na nagrade za rad vijeća nacionalnih manjina poštujući pritom normativno rješenje propisa, odnosno akta višeg ranga.

Za provođenje ove Odluke, planirana su sredstva u Proračunu Općine Matulji.

U Matuljima, 26.08.2024.

OPĆINSKI NAČELNIK

Vedran Kinkela

Na temelju članka 28. i 30. Ustavnog zakona o pravima nacionalnih manjina („Narodne novine“, broj 155/02, 47/10 – Odluka Ustavnog suda Republike Hrvatske, 80/10 i 93/11 – Odluka Ustavnog suda Republike Hrvatske), članka 2., 4. i 6. Pravilnika o naknadi troškova i nagradi za rad članovima vijeća i predstavnicima nacionalnih manjina (“Narodne novine”, broj 08/24), i članka ) i članka 32. Statuta Općine Matulji („Službene novine Primorsko-goranske županije“ 26/09, 38/09, 8/13, 17/14, 29/14, 4/15-pročišćeni tekst, 39/15, 7/18, 6/21, 23/21 i 36/23), Općinsko vijeće Općine Matulji na sjednici održanoj donijelo je

**ODLUKU**

**o izmjeni Odluke o načinu, uvjetima i visini financiranja rada  
vijeća nacionalnih manjina i predstavnika nacionalnih manjina Općine Matulji**

Članak 1.

U Odluci o načinu, uvjetima i visini financiranja rada vijeća nacionalnih manjina i predstavnika nacionalnih manjina Općine Matulji („Službene novine Primorsko-goranske županije“ broj 3/20) mijenja se članak 3. i glasi:

„ 1)Ukupan iznos sredstava za mjesečne nagrade predsjedniku vijeća, zamjenika predsjednika vijeća i članova vijeća nacionalne manjine utvrđuje se ovom Odlukom i iznosi 3.350,00 eura bruto godišnje.

2)Iznos mjesečne nagrade predsjedniku vijeća, zamjeniku predsjednika vijeća i članovima vijeća nacionalne manjine određuje vijeće nacionalne manjine odlukom, sukladno stavku 1. ovog članka

3) Nagrada za rad članovima Vijeća nacionalnih manjina Općina Matulji isplaćuje tromjesečno i to do posljednjeg dana u tromjesečju za tekuće tromjesečje u proračunskoj godini.

4) Izuzetno od stavka 1. ovog članka, mjesečna nagrada do dana konstituiranja Vijeća nacionalne manjine odnosno izbora predstavnika nacionalne manjine isplatiti će se u roku od osam dana od dana stupanja na snagu ove Odluke“

Članak 2.

Ova Odluka stupa na snagu osmog dana od dana objave u „Službenim novinama Općine Matulji“

KLASA: 024-04/24-02/12

URBROJ:2170-27-01/1-24-

Matulji,

OPĆINSKO VIJEĆEOPĆINE MATULJI

Predsjednica

Iva Letina